Diari Oficial de la Generalitat Valenciana


Sumari del DOGV 7501, del 09-04-2015 (2015/2940)

Notificació de la sentència dictada en el procediment de divorci contenciós número 28/2014.
-------------------------------------------------------------------------------------------

### Dades del document

Número de DOGV
:   7501

Data del DOGV
:   09-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2940


Organisme emissor
:   Jutjat de Violencia Sobre la Dona Número 1 de Torrevieja

Tipus de document
:   Edicte

Notificació de la sentència dictada en el procediment de divorci contenciós número 28/2014. [2015/2940]  
Assumptes civils número 28/2014 -MC  
Sobre: divorcis no consensuats, divorci contenciós.  
Demandant: Larisa Kurakina.  
Advocada: Iryna Sydorenko.  
Procurador: Manuel Martínez Rico.  
Demandat: Vladimir Kurakin.  
En este procediment de divorci, seguit a instàncies de Larisa Kurakina contra Vladimir Kurakin, s'ha dictat la sentència que literalment és com seguix:  
  
«Sentència número 002/2015  
Magistrada jutgessa que la dicta: M. Carmen Molina Mansilla.  
Torrevieja, 5 de febrer de 2015  
Demandant: Larisa Kurakina.  
Procurador: Manuel Martínez Rico.  
Advocada: Iryna Sydorenko.  
Demandat: Vladimir Kurakin.  
Objecte del juí: la declaració de divorci del matrimoni format per les parts mencionades.  
M. del Carme Molina Mansilla, magistrada del Jutjat de Violència sobre la dona número 1 de Torrevieja, he vist les actuacions de divorci contenciós, seguides amb el número 28/2014, promogudes pel procurador dels tribunals Manuel Martínez Rico, en nom i representació de Larisa Kurakina, i sota la direcció lletrada d'Iryna Sydorenko, on es va formular demanda de divorci contenciós contra Vladimir Kurakin, en situació de rebel·lia processal, i se sol·licitava que, després dels tràmits oportuns, es dicte sentència per la qual es declare la dissolució del matrimoni per divorci, s'atribuïsca l'ús de la vivenda familiar amb el seu aixovar a l'esposa i el consegüent abandó de la vivenda per part de l'espòs, assignació de pensió d'aliments en favor del fill comú major d'edat, assignació de pensió compensatòria en favor de l'esposa i fixació de litis expensas en la quantitat de 3.000 euros per a afrontar els gastos processals d'este procediment, i això amb càrrec al cabal comú. No hi és part el ministeri fiscal; i, en virtut de les facultats que m'han sigut donades per la Constitució, dicte la següent:  
  
Dispositiva  
Estime íntegrament la demanda de divorci contenciós, seguida amb el número 28/2014, promoguda pel procurador dels tribunals Manuel Martínez Rico, en nom i representació de Larisa Kurakina, contra Vladimir Kurakin, i dispose la dissolució del matrimoni contret entre ambdós, per causa de divorci, amb els efectes propis derivats de tota sentència de divorci, abans descrits, i amb les mesures que a continuació es ressenyen:  
1) S'atribuïx l'ús i gaudi de la vivenda familiar sítia al carrer d'Antonio Quesada, número 10, de la localitat de Rojales (Alacant), juntament amb el seu aixovar, a l'esposa Larisa Kurakina i al seu fill, K. K.; atribució de l'ús que s'efectua fins que es liquide la societat de guanys de les parts.  
2) S'establix una pensió per aliments per al fill del matrimoni, K. K., fins que este adquirisca independència econòmica en la forma següent:  
Li abonarà per a sufragar els gastos mèdics del tractament de la seua malaltia i estudi de grau 850 euros mensuals fins que aconseguisca la independència econòmica. S'entendrà que un fill ha aconseguit la independència econòmica quan obtinga ingressos superiors, que superen 1,5 vegades el salari mínim interprofessional vigent en cada moment. Les referides quantitats les pagarà Vladimir Kurakin dins dels cinc primers dies de cada mes en el compte que designe el fill. Les referides contribucions s'actualitzaran anualment d'acord amb els increments i variacions que patisca l'índex de preus al consum, que publica l'Institut Nacional d'Estadística.  
3) Pensió compensatòria vitalícia a favor de Larisa Kurakina en la quantitat de 800 euros mensuals. No obstant això, si esta trobara algun treball remunerat que li permetera el seu accés a la vida laboral, la dita pensió haurà de ser objecte de revisió.  
La indicada quantia es pagarà dins dels cinc primers dies de cada mes, en el compte bancari que designe l'actora, i serà actualitzada anualment de conformitat amb les variacions que experimente l'índex de preus al consum que s'elabore per l'Institut Nacional d'Estadística o organisme que poguera substituir-lo. La primera actualització es realitzarà al febrer de 2016.  
4) Litis expensas que l'espòs pagarà a l'esposa en la quantitat definitiva que resulte de la liquidació pertinent i ulterior, amb càrrec al cabal comú a fi d'afrontar els gastos del procés.  
No pertoca fer un pronunciament exprés de les costes processals produïdes en este procediment.  
Comuniqueu esta sentència al registre civil en què es trobe inscrit el matrimoni dels sol·licitants.  
Notifiqueu esta sentència a les parts i al ministeri fiscal, de la forma legal, i feu-los saber que contra esta es pot interposar un recurs d'apel·lació davant del tribunal que haja dictat la resolució que s'impugna, dins del termini de 20 dies, comptats des de l'endemà de la notificació d'aquella.  
Esta és la meua sentència, de la qual s'unirà una testimoniança a les actuacions i es durà l'original al llibre de les de la seua classe per a la seua notificació i compliment, que pronuncie, mane i firme.»  
  
I atés que el demandat, Vladimir Kurakin, es troba en parador desconegut, s'expedix este edicte a fi que li valga de notificació de la forma legal.  
  
Torrevieja, 18 de març de 2015.- La secretària judicial: Ana Giménez Pérez-Cabrero.